**Uvedom si že,** by si nemal/a brať školu ako nutné zlo. Všetci sme tam chodili a všetkých nás otravovali reči našich rodičov a dospelých okolo nás. Ale je naozaj veľmi dôležité uvedomiť si, že škola je momentálne to jediné, čo ťa posúva dopredu. Dnes si aj zamestnávatelia aj celkovo spoločnosť zakladá na vzdelaní, teda zanedbávať vzdelávanie sa naozaj neoplatí.

**Pri výbere strednej školy je dôležité ujasniť si niekoľko vecí :**

* **Je niečo, čo ťa baví?**
* **Čomu by si sa chcel venovať?**

Takto rozmýšľaj, ak sa chystáš na nejakú odbornú školu. Ak ťa bavia prírodné vedy, technika, nejaké umelecké činnosti, remeslá a podobne, máš možnosť si vybrať z množstva odborných stredných škôl, ktoré ťa pripravia priamo na výkon povolania. Aj napriek tomuto ale z ktorejkoľvek strednej školy s maturitou môžeš pokračovať na vysokej škole, či univerzite. Ak nemáš študijný priemer na takej úrovni, aby si vyhovel podmienkam pre prijatie na strednú školu s maturitou, môžeš si vybrať odbor s výučnym listom (3.roč.) a poprípade si maturitu dorobiť potom.

Ak si nie si celkom istý/á, čo by si chcel/a študovať, nevieš sa rozhodnúť a máš študijný priemer vyhovujúci vyšším kritériám, môžeš sa prihlásiť na gymnázium. Mnoho ľudí tvrdí, že gymnázium „nie je dobrá škola, pretože pokiaľ nepôjdeš na vysokú školu, nič nebudeš vedieť a nikde sa poriadne nezamestnáš“. Samozrejme, že to nemusí byť pravda. Gymnázia ponúkajú popri povinných predmetoch aj mnoho mimoškolských záujmových aktivít a možno práve tu nájdeš niečo, čo ti ukáže cestu ďalej a nemusí to byť nutne štúdium na vysokej škole, aj keď je pravda, že s dobrými výsledkami z gymnázia je vysoká škola jednou a najlepších alternatív.

**Mal/a by si sa zamyslieť nad týmito otázkami:**

* Mám šancu dostať sa na školu?
* Bude ma škola baviť?
* Má škola perspektívu?
* Mám šancu zvládnuť štúdium?
* Ktoré sú profilové predmety?
* Nemám s nimi problémy?
* Bude štúdium finančne náročné?
* Mám šance sa po škole uplatniť?
* Chcem ísť po skončení SŠ na VŠ?

**Otázky súvisiace s osobnostnými predpokladmi:**

* Aký mám vzťah k učeniu?
* Som študijný typ?
* Ako mi ide učenie?
* Aké mám známky?
* Robím radšej niečo praktické alebo mám radšej knihy a vedomosti?
* Akú úroveň kvalifikácie chcem dosiahnuť?
* Ako ma vidia učitelia a rodičia?
* Ako dlho sa budem pripravovať na povolanie ?